OpenLLM-France/wikimedia huggingface dataset:
# Dhaka (bibhag)

Dhaka (bengaleraz: ঢাকা বিভাগ, Ḑhaka Bibhag) Bangladeshko zortzi bibhagetako bat da; herrialdearen hego-erdialdea hartzen du. 20.593 kilometroko eremua du, eta 2016an 40.171.000 biztanle zituen.

## Barrutiak

| Barrutia | Hiriburua | Azalera (km²) | Biztanleria 1991ko errolda | Biztanleria 2001eko errolda | Biztanleria 2011ko errolda |
| Dhaka barrutia | Dhaka | 1.463,60 | 5.839.642 | 8.511.228 | 12.043.977 |
| Gazipur barrutia | Gazipur | 1.806,36 | 1.621.562 | 2.031.891 | 3.403.912 |
| Kishoreganj barrutia | Kishoreganj | 2.688,59 | 2.306.087 | 2.594.954 | 2.911.907 |
| Manikganj barrutia | Manikganj | 1.383,66 | 1.175.909 | 1.285.080 | 1.392.867 |
| Munshiganj barrutia | Munshiganj | 1.004,29 | 1.188.387 | 1.293.972 | 1.445.660 |
| Narayanganj barrutia | Narayanganj | 684,37 | 1.754.804 | 2.173.948 | 2.948.217 |
| Narsingdi barrutia | Narsingdi | 1.150,14 | 1.652.123 | 1.895.984 | 2.224.944 |
| Tangail barrutia | Tangail | 3.414,35 | 3.002.428 | 3.290.696 | 3.750.781 |
| Padma (Ganges) ibaiaren iparraldea (proposaturiko Dhaka dibisioa) | | 13.595,36 | 18.540.942 | 23.077.753 | 29.976.567 |
| Faridpur barrutia | Faridpur | 2.052,68 | 1.505.686 | 1.756.470 | 1.912.969 |
| Gopalganj barrutia | Gopalganj | 1.468,74 | 1.060.791 | 1.165.273 | 1.172.415 |
| Madaripur barrutia | Madaripur | 1.125,69 | 1.069.176 | 1.146.349 | 1.165.952 |
| Rajbari barrutia | Rajbari | 1.092,28 | 835.173 | 951.906 | 1.049.778 |
| Shariatpur barrutia | Shariatpur | 1.174,05 | 953.021 | 1.082.300 | 1.155.824 |
| Padma (Ganges) ibaiaren hegoaldea (proposaturiko Faridpur dibisioa) | | 6.913,44 | 5.423.847 | 6.102.298 | 6.456.938 |
| Guztira * | Dhaka | 20.508,80 | 23.964.789 | 29.180.051 | 36.433.505 |
Oharra: * azalera eta biztanleria Mymensingh dibisioa sortu eta gero.

## Erreferentziak

* ↑ Health Bulletin 2016. Directorate General of Health Services (DGHS), web.archive.org-ek gordea (Noiz kontsultatua: 2019-12-4).

## Kanpo estekak

* Datuak: Q330158
* Multimedia: Dhaka Division / Q330158
ieaBangladeshko bibhagak :
Barishal
Chittagong
Dhaka
Khulna
Mymensingh
Rajshahi
Rangpur
Sylhet :
# Dhamar gobernantzia

Dhamar (arabieraz عمران) Yemengo 21 gobernantzietako bat da. Bere hiriburua Dhamar da. 7.590 km²ko azaleran 1.339.229 biztanle zituen 2004an.

## Kanpo estekak

* Datuak: Q328193
* Multimedia: Dhamar Governorate / Q328193
# Dhanbad barrutia

Dhanbad barrutia Indiako barruti bat da, North Chotanagpur dibisioan, Jharkhand estatuan. 2.684.487 biztanle ditu 2.074,68 kilometro koadrotan.

## Mugakideak

Honako barrutiekin egiten du muga:
Giridih barrutia Purulia barrutia

## Ikus, gainera

* Jharkhand

## Kanpo estekak

* Datuak: Q2240791
* Multimedia: Dhanbad district / Q2240791
# Dhampiro

Dhampiro Errumania, Albania eta Bulgariako folklorean, orokorrean Balkanetan, ijitoen eta eslaboen kulturan, banpiro eta gizakiaren arteko nahasketa da. Baita sasi-banpiro bezala ezagutzen zaio. Mitologiaren arabera, Dhampiroa banpiro eta emakumearen arteko harremanen ondorioa da. Tradizio horiek esaten duten arabera, banpiro-ehiztari eraginkorrena da.
Izaki hau beste izenekin ere ezaguna da, besteak beste, vampirdižia, glog edo sâbotnik.

## Mitoa

Banpiroak, bizirik ez daudenez, antzuak direla esaten da, seme-alabak ezin dutela izan. Baina Balkanetan zabaldutako beste mito batek zera dio: gizonezko banpiroak, nahiz eta hilda egon, bizirik zeudenean maite zuten emakumearengana itzul daitezke eta haiekin larrua jo, ondorengoak izanik. Bulgarian, bestetik, banpiroek emakume birjinei eraso eta bortxatu egiten zieten. Dirudienez horrelako kondairak batik-bat hegoaldeko eslaboen artean daude zabalduta. Beste tokietan ere esaten da banpiroa ezaguna ez den herri batera joan daitekeela eta han ezkondu eta familia izan.

## Dhampiroen ezaugarriak

Dhampiroak, neurri handi batez, aitaren ezaugarriak jasotzen ditu, baina ez haren ahuleziak. Gauza dira banpiroak detektatzeko nahiz eta haiek ikusezinak izan. Banpiroak ezagutzeko duten metodo bat haien alkandoren mauketatik begiratzea da. Horregatik, ahalmen horiei esker, herrietan banpiroak harrapatzeko kontratatuak izaten ziren, hau da, banpiro-ehiztariak bezala.
Dhampiroek genetikoki haien abileziak trasmititzen dituzte baina bi belaunaldi behar dira haien ezaugarriak susmatzeko.

## Dhampiroak fikzioan

Dhampiroaren irudia dezente zabaldu da literaturan XX. mendean zehar, batez ere mendearen bigarren erdian. Komikiek, telesailek eta filmek dhampiroak protagonista moduan aurkeztu dituzte.
Hona hemen adibide batzuk:
* Blade (1973-2004), Marvel Comicsek sortutako pertsonaia.
* D, Vampire Hunter D, japoniar animeren pertsonaia.
* Bruno Dhampiro, Rosa Gilek idatzitako eleberriaren protagonista (2008).

## Erreferentziak

* ↑ Inc Icon Group International. Folklore: Webster's Quotations, Facts and Phrases. Editor ICON Group International, Inc., 2008. ISBN 0-546-66266-8, 9780546662665
* ↑ Elsie,Robert. A dictionary of Albanian religion, mythology and folk culture. Editor C. Hurst & Co. Publishers, 2001. ISBN 1-85065-570-7, 9781850655701
* ↑ McClelland, Bruce. Slayers And Their Vampires: A Cultural History of Killing the Dead. Editado por University of Michigan Press, 2006. ISBN 0472069233, 9780472069231.
* ↑ S.G.B. St. Clair and Charles A. Brophy. A residence in Bulgaria or Notes on the resources and administration of Turkey, the condition and character, manners, customs, and language of the Christian and Musselman populations, with reference to the Easter question. J. Murray. Londres 1869.
* ↑ M. J. Trow (2003) Vlad the Impaler: 56-57

## Kanpo estekak

* Datuak: Q723656
# Dhamtari barrutia

Dhamtari barrutia Indiako barruti bat da, Raipur dibisioan, Chhattisgarh estatuan. 799.781 biztanle ditu 3.385 kilometro koadrotan.

## Mugakideak

Honako barrutiekin egiten du muga:
Durg barrutia Nabarangpur barrutia

## Ikus, gainera

* Chhattisgarh

## Kanpo estekak

* Datuak: Q100190
* Multimedia: Dhamtari district / Q100190
# Dhankuta

Dhankuta edo Dhanakuta (nepaleraz धनकुटा) Nepalgo Ekialdeko eskualdeko hiriburua da, ez ordea bera dagoen Koshi Gunekoa, hau Dharan baita.

## Etnia eta erlijioak

Dhankuta Bazaar da hiriaren erdigunea eta nagusiki newaria da, hindua beraz. Merkataritza zentrua da. Inguruan nekazal eremua du eta bertan budistak diren Limbu, Tamang eta Tibetarrak banatzen dira.

## Historia

Dhankuta isolaturik egon den mendiko herria izan da, bertara iristea zaila baitzen Katmandutik zein Terai lautadatik. Isolamendu honen ondorioz autogobernatu beharra izan da. Bada Hakim errege feudalari Nepalgo ekialdea gobernatzeko ardura eman zitzaion. Bazuen gartzela, bai eta armadaren egoitza ere. 1930ean Dhankutak Nepalgo abangoardia kulturaltzat zeukan bere burua eta elite intelektual bat garatu zuen eta Katmandutik kanpora zegoen eskola bakarra sortu zuen. Urte gutxiren buruan neskentzako eskola ere sortuko zuen.
1963an Nepalen gaur egungo banaketa administratiboa finkatzean Bada Hakimen boterea distrituko presidentearengana pasa zen.

## Kanpo estekak

* Datuak: Q1530717
# Doragon Bōru Zetto Kiken na Futari! Sūpā Senshi wa Nemurenai

Bikote arriskutsua!! Super gerlariek ez dute atsedenik (japonieraz: 危険なふたり!超戦士はねむれない, Kiken na futari! Super senshi wa nemurenai) Dragoi Bola anime eta mangan oinarrituriko 13. filma da, Dragoi Bola Z-ko 10. 1993ko martxoaren 12an estreinatu zuten. Film hau Suaren borroka-ren jarraipena da. Film hau ez da euskaratua izan, izenburu hau titulu japoniarretik itzuli da. Gazteleraz El regreso de Broly izenburua hartu zuen.

## Argumentua

* Oharra: Atal honek istorio osoa edo amaiera argitzen du.
Istorio honetan larri zaurituriko Broly, kondairako super-saiya, aurkitzen dugu berriz ere. Neo Vegeta planetan Goku-rengatik menperatua izanda burruka latza baten ostean, ozta-ozta ihes egitea lortzen du espazio-ontzi batean eta Lurrera heltzen da zauriz betea. Bertan laku batean izoztuta gelditzen da 7 urtez. Bitartean, Videl, Goten eta Trunks-ek Dragoi Bolak biltzen ari dira herri txiki batera ailegatzen direnean. Herria munstro batengatik mehatxatua dago, problema konpontzeko, Natade herriko xamana giza-sakrifizio bat egin behar dela dio, bertako neskatxa bat hartuz. Beranduago Goten negarrez hasten da Videl-ek emandako txaplasteko baten ondorioz, negarrak Broly esnarazten du, bere haurtzaroan entzundako Goku-ren negarrak direlakoan. Broly esnatu eta Goten eta Trunks aurka borrokatzen da, problemarik gabe garaituz. Ondoren Gohan agertzen da eta Super Saiyan bihurtu arren ez da Broly menperatzeko gai (segur asko bere entrenamendu faltagatik), orduan, Goku dragoi bolen bidez deitzea bururatzen zaie. Amaieran, Broly eraso bortitz baten aurrean, Gohan, Goten eta azken momentuan agertzen den Goku Oyako Kame Hame Ha baten bidez Broly behin eta betiko menperatzea lortzen dute.

## Pertsonaiak

| Son Goku Son Gohan Son Goten Trunks | Krilin Videl Broly |

### Filmaren pertsonai esklusiboak
#### Natade-ko xamana

Herriko xamana, neska bat sakrifikatzeko gai dena munstroa nola menderatu ez baitaki. Super mutilaren porrota!! Irabaz dezakeen bakarra naiz filmean laburki agertu zen.

#### Coco

Coco (jatorrizko japonieraz ココ Koko) Natade herriko neskatxa txiki bat da, Videl, Goten eta Trunks agertu ez balira, mendiko jainkora sakrifikatua izango zena.

## Musika

Irekitze abestia (opening)
* "WE GOTTA POWER" Hironobu Kageyamak konposaturikoa
Izte abestia (ending)
* "Kiseki no Big Fight" (jatorrizko japonieraz 奇跡のビッグファイト Kiseki no Biggu Faito) Hironobu Kageyamak konposaturikoa

## Kanpo estekak

* Datuak: Q746383
# Doral (Florida)

Doral Floridako hiri bat da. Miami-Dade konderrian kokatua dago. 2010ean 50.213 biztanle zituen, 35,3 kilometro koadrotan banatuta.

## Ikus, gainera

* Miami-Dade konderria

## Kanpo estekak

* Datuak: Q1784180
* Multimedia: Doral, Florida / Q1784180
# Dorado (konstelazioa)

    Artikulu hau konstelazioari buruzkoa da; beste esanahietarako, ikus «Dorado».
Dorado edo Urrezko arraina —latinez: Dorado— hego hemisferioko konstelazio bat da. Pieter Dirkszoon Keyserrek eta Frederick de Houtmanek sortu zuten 1595 eta 1597 artean, eta, lehen aldiz, Johann Bayerrek zerrendatu zuen 1603an bere Uranometria lanean. Ezpata-arraina bezala ere ezaguna, bere izena, benetan izurde urrekara edo mahi mahi arrainagatik jasotzen du, Coryphaena hippurus izen zientifikoa duena eta Amerikako arrain jangarri bat dena. Konstelazio honetan ikus daiteke Magallanesen Laino Handiaren zati gehiena.

## Ezaugarri nabarmengarriak

Bereziki distiratsuak diren izarrik ez izan arren, Alfa Doradusek 3,30eko magnitudea du, konstelazio honetan beste zenbait arrazoigatik nabarmengarriak diren izarrak ugari dira. Esate baterako, Gamma Doradus aipa daiteke, izar aldakor oszilatzaile mota bati izena ematen diona, baita R Doradus ere, ezagutzen den izarrik handienetako bat dena.
Magallanesen Laino Handia, Doradus eta Mensa konstelazioen artean dagoena, Tarantularen Nebulosa edo S Doradus izar hipererraldoia bezalako objektu astronomiko interesgarriak dituen Talde Lokaleko galaxia bat da.

## Izarrik garrantzitsuenak

* α Doradus: Konstelazio honetako izarrik distiratsuena da 3,30eko magnitudearekin. A0 espektro motako izar zuri bat da, baita Alpha2 Canum Venaticorum izar aldakorra ere.
* β Doradus: zefeida izar aldakorra, bere distira 3,46 eta 4,08 bitartean aldatzen delarik. Aldaketa begi hutsez ikus daiteke.
* γ Doradus: izar aldakor mota bati, Gamma Doradus izar aldakorrei izena ematen dien izar zuri-horixka.
* δ Doradus: 4,35eko magnitudea duen sekuentzia nagusiko izar zuria.
* ζ Doradus: gure eguzkia baino argitsuagoa den eta 38 argi-urteko distantziara dagoen nano horia.

## Oharrak

* ↑ Euskaltzaindiaren 173. arauak honako hau gomendatzen du: "Euskaraz, konstelazioen izenak adierazteko, komeni da nazioarteko formak —latinezko grafia— erabiltzea, hainbat komeniago testuak zenbat eta teknikoago edo jasoago izan. Nolanahi ere, latinezko izenen itzulpenak edo egokitzapenak ere —azalpen-izenak— erabil daitezke, bigarren mailan, testu didaktikoetan edo azalpen gisa".

## Erreferentziak

* ↑ «Konstelazioak (88 konstelazio ofizialak)» 173. Astroen izenak. Euskaltzaindia, 19 or..

## Kanpo estekak

* Datuak: Q8837
* Multimedia: Dorado (constellation) / Q8837
# Doragon Bōru Episōdo obu Bādakku

Dragoi Bola: Bardocken atala (japonieraz: ドラゴンボール エピソードオブバーダック, Doragon Bōru Episōdo obu Bādakku) Dragoi Bola anime eta mangan oinarrituriko atal berezia da. Kronologikoki Gokuren aita filmaren jarraipena da, Naho Oishi marrazkilariaren komiki batetan oinarriturikoa.
Ez da euskaratua izan, izena japonierazko bertsiotik itzulia Dragoi Bola: Bardock-en atala izango litzateke. 2011ko Irailean Jump Super Anime Touran estreinaturiko OVA da.

## Sinopsia

Oharra: Atal honek istorio osoa edo amaiera argitzen du.
Atal berezi honetan Bardock Vegeta planetaren suntsipenetik bizirik irten eta iraganera bidaiatu du, planeta arraro batetan bukatuz. Hasieran ez daki nor dagoen, eta Freezer-en arbaso batekin topo egiten du, Chilled izenekoa. Borrokaren amaieran Bardock Super Saiya bilakatzen da Chilled menperatuz, azalpena emanez, Freezer super saiyei dien beldurraren arrazoiaren galderari. Honek Freezer Vegeta planeta suntsitzearen arrazoia azaltzen du, beldur baita kondairazko super saiya agertzea eta berau menperatzea, bere arbasoak kontatu zion bezala.
Komikiaren lehenengo atala 2011. Ekainaren 21. argitaratu zen, bigarrena Uztailaren 22. eta hirugarrena eta azkena, Abuztuaren 3. Saikyo Jump aldizkarian.

## Pertsonaiak

* Bardock

## Filmaren pertsonai esklusiboak
### Chilled

Freezer-en arbasoa, biek gorputz antzekoa izanik, indarrez ere parekoak dira.

### Ebana eta Beri

Ebana eta Beri (jatorrizko japoniera イパナ eta ベリー) Plant planetaren biztanleak, aita eta semea, bihotz honekoak eta Bardocki laguntzen diotenak azken honek planetan konorterik gabe aurkitzean.

### Tobi eta Kabira

Tobi eta Kabira (jatorrizko japoniera (トービ eta キャビラ) Chilled-en menpe lan egiten duten bi gerlari, Plant-eko biztanleak baino askoz indartsuagoak, hala ere, ez dute Bardock-en aurka denbora luzerik irauten.

## Kanpo estekak

* Datuak: Q2480884
# Doragon Bōru Saikyō e no Michi

Dragoi Bola: Boteretsuenaren bidean (japonieraz: 最強への道, Doragon Bōru Saikyō e no Michi) Dragoi Bola anime eta mangan oinarrituriko 17. filma da, nahizta Dragoi Bola Zko filmen ostean egina izan arren, kronologikoki Dragoi Bolako denboran gertatzen da, 4. filma izanik. 1996ko Martxoaren 2an estreinatu zen. Filma ez da euskaratua izan eta gazteleraz El camino hacia el más fuerte izenburua hartu zuen.
Seriearen 10. urtemuga ospatzeko egin zen, Dragoi Bolako istorioa hasieratik Zapi Gorridun Armadaren bukaerara arte era ezberdin eta alternatibo batean kontatuz, hobekuntza grafikoen bitartez.

## Sinopsia

Oharra: Atal honek istorio osoa edo amaiera argitzen du.
Kondaira baten arabera 7 Dragoi Bola daude Lurretik sakabanaturik, haiek biltzea lortzen duena nahi duen desioa eskatu ahalko dio Shenron-i. Hau jakinik, Bulma izeneko neskatxa bat Dragoi Radar bat asmatzen du dragoi bolen posizioa aurkitzeko eta hauek biltzean mutil-lagun guapo bat eskatzeko. 7 dragoi boletik bat Goku dauka, oso indartsua den mutiko hau Bulma bere bilaketan laguntzea erabakitzen du.
Hala ere, bere bidaia arriskuz betea dago, basamortuko lapurrak aurka, Yamcha, eraldaketarako gaitasuna duen txerria, Oolong eta Zapi Gorridun Armada osoaren kontra borrokatu beharko baita, azken hauek ere dragoi bolak bildu nahi dituzte mundua bereganatzeko. Zapi gorridun armadaren kontra borrokatzen den bitartean, Super 8 izeneko bihotz oneko robota ezagutzen du, baina suntsitua izango da, azken gertaera hau gure lagun Son Goku haserretu eta armada osoa menderatzen du, ostean, zazpi dragoi bolak bildu eta Super 8 berpiztea eskatzen dio desio bezala dragoiari.

## Pertsonaiak

| Son Goku Bulma Dortoka maisua Oolong | Yamcha Puar Dortoka Zaharra Super 8 | Red Komandantea Black laguntzailea Blue Jenerala | White Jenerala Metalezko Sarjentua Bioleta Koronela |

## Musika

Izte abestia (ending)
* "DAN DAN Kokoro Hikarete ku" (jatorrizko japonieraz DAN DAN 心魅かれてく) Field of Viewk konposaturikoa

## Kanpo estekak

* Datuak: Q586410
# Doraemon (pertsonaia)

Doraemon (ドラえもん ), izen bereko manga eta anime telesaileko fikziozko pertsonaia bat da, Fujiko Fujiok sortua, Hiroshi Fujimoto eta Motoo Abikoren ezizena. Doraemon XXII. mendetik denboran bidaiatzen duen katu robot bat da, Nobita Nobi izeneko haur aurre-nerabe bati laguntzeko. Pertsonaiaren jaiotza ziurtagiri ofizial batek, 2112ko irailaren 3jaio zela eta bere bizileku hiria Kawasaki dela dio, Kanagawan.
Japonian, jatorrizko mangan pertsonaia lehen aldiz agertu zenetik ia 40 urte igaro ondoren, orain ikono kulturaltzat hartzen da, eta Time Asia aldizkariak "Asiako 22 heroien" artean bozkatu zuen 2002ko apirilaren 22an.
Doraemonen animaziozko 30 film baino gehiago egin dira, horietako bakoitza Japoniako zinemetan urtero estreinatua (2005ean izan ezik).
2008an, Japoniako Kanpo Arazoetako Ministerioak Doraemon herrialdearen "animearen enbaxadore" izendatu zuen.

## Erreferentziak

* ↑ (Gaztelaniaz) EFE, RTVE ES /. (2008-03-20). «Japón nombra al gato cósmico Doraemon embajador del anime» RTVE.es (Noiz kontsultatua: 2020-03-10).

## Kanpo estekak

* Datuak: Q1186309
* Multimedia: Doraemon / Q1186309
# Done Jakue plaza (Iruñea)

    Artikulu hau Iruñeko plazari buruzkoa da; Bilboko plaza gaitzat duena beste hau da: «Done Jakue plaza»
Donejakue plaza Iruñeko Alde Zaharran dagoen plaza bat da.

## Kokalekua

Iruñeko udaletxearen atzealdean dago, Santo Domingoko aldapa eta Merkatuaren kalearekin bat egiten duten lekuan.

## Ondarea

Plaza honetan Santo Domingoko eliza eta Santo Domingoko merkatua daude.

## Garraioa

Iruñerriko Eskualdeko Hiri Garraioaren 14. lineak plaza eta eta Arrotxapea auzoak lotzen ditu.

## Kanpo estekak

* Datuak: Q16516891
# Done Jakueren gurutze

Done Jakueren gurutzea edo Santiagoren gurutzea, heraldikan, ezpata formako gurutzea da, gorri bizia, Done Jakueren Ordenako zaldun maisuek XII. mendetik erabiltzen dutena.

## Erreferentziak

* ↑ Heraldikako terminoak. ermua.es (Noiz kontsultatua: 2020-1-18).

## Kanpo estekak

* Datuak: Q1369584
* Multimedia: Cross of Saint James / Q1369584
# Done Joanes Bataiatzailearen eliza (Maule-Lextarre)

Done Joanes Bataiatzailearen eliza Maule-Lextarreko (Zuberoa) parrokia da.

## Historia

1875-1876 urteetan, Maule Gaineko Donibane eliza zaharra eraberritzeko zenbait proiekturen porrotaren ostean, 1877an hiri erdian eliza berri bat eraikitzea erabaki zen. Emile Doyère arkitektoaren planoak 1877ko irailean onartu ziren eta elizako lehen harria 1879ko ekainak 24ean jarri zen.
1879 eta 1885 arteko lanak Tarbeko Pierre Goyheneix eta Laàseko Pierre Lassalle-Barrère enpresaburuen esku egon ziren. 1885eko maiatzaren 24ean kontsakratu zen eliza. 1885-1890 aldera, Ferninand Hucher beiragileak zenbait beirate egin zituen. Koro eta habeartea 1892etik aurrera hasi ziren jasotzen Xavier Montaut abadearen artelanak, Oloroeko margolaria zena eta lan hauek egiten ari zen bitartean hil zela. Lanak bere anaiak, Auguste Montaut-ek. bukatu zituen.

## Ezaugarriak

Kanpandorre azpian du ataria eta ezkilen gelak forma oktogonala du. Gurutze latinoaren forma du eta habearteak lau tarte ditu, zutabez banaturik.

## Erreferentziak

* (Frantsesez) Frantziako Kultura Ministerioa - Mérimée datu-basea: elizari buruzko oharra

## Kanpo estekak

* Datuak: Q12266876
* Multimedia: Église Saint-Jean-Baptiste de Mauléon / Q12266876
# Done Joanes Bataiatzailearen eliza (Ozeta)

Done Joanes Bataiatzailearen eliza Ozetako (Araba) herrian kokatutako eliza da, Barrundiako udalerrian kokatuta.

## Deskribapena

XIII. mendean sortutako eliza hau «ustezko arkeologia-gunea» kategoriapean babestuta dago. Tokiko parrokia-eliza gisa aipatzen da Pascual Madozen Diccionario geográfico-estadístico-histórico de España y sus posesiones de Ultramar lanean, non XIX. mendearen erdialdean «bi onuradun» zeudela esaten baitu. Hamarkada batzuk geroago, XX. mendean jada, Vicente Vera y Lópezek Arabari eskainitako Geografía general del País Vasco-Navarro liburuko atalean berriro aipatu zuten, honako hitzekin: «Bere parrokia, eranskinarekin batera, sarrerako kategoriakoa da, San Juani eskainia, eta Ganboako artzapeztegiari dagokio».
Done Joanes Bataiatzailearen parrokiak XV. mendetik XIX. mendearen amaierara arte sortutako bataio, ezkontza eta heriotzen sakramentu-erregistroak probintziako gainerako elizekin batera Gasteizko Elizbarrutiaren Artxibo Historikoan gordetzen dituzte, eta bertan kontsulta daitezke.

## Erreferentziak

* ↑ Done Joanes Bataiatzailearen eliza (San Juan Bautista). Eusko Jaurlaritza.
* ↑ Madoz 1849, 501 orr. .
* ↑ Vera y López 1915-1921, 402-403 orr. .
* ↑ (Gaztelaniaz) Fondos parroquiales de la diócesis. [[Gasteizko Elizbarrutiaren Artxibo Historikoa]].

## Bibliografia

* (Gaztelaniaz) Madoz, Pascual. (1849). Diccionario geográfico-estadístico-histórico de España y sus posesiones de Ultramar. XII Madrid.
* (Gaztelaniaz) Carreras y Candi, Francisco, ed. Geografía general del País Vasco-Navarro. III Bartzelona: Establecimiento Editorial de Alberto Martín, 402-403 or..

## Kanpo-estekak

* Datuak: Q65935188
* Multimedia: Church of San Juan Bautista, Ozaeta / Q65935188
# Done Jakue plaza

    Artikulu hau Bilboko plazari buruzkoa da; Iruñeko plaza gaitzat duena beste hau da: «Done Jakue plaza (Iruñea)»
Done Jakue plaza :
| Bilbo, Zazpikaleak ||
| Done Jakue plaza. Eskuinaldean Done Jakue katedrala ikus daiteke. ||
| Herrialdea Probintzia Udalerria | Euskal Herria Bizkaia Bilbo |
| Bilbo erdigunea Done Jakue plaza Done Jakue plaza Done Jakue plaza ||
| Koordenatuak: | 43°15′26″N 2°55′26″W﻿ / ﻿43.25722°N 2.92389°W﻿ / 43.25722; -2.92389 |
Done Jakue plaza (edo plazatxoa) Bizkaiko Bilbo hiriburuko Zazpikaleak auzoaren erdigunean dagoen plaza bat da. Izena bertan dagoen Done Jakue katedralari zor dio. Kokaguneagatik Bilboko gune nagusi izan zen eta 1885. urterarte hiriko eraikin guztien numerazio gunea ere bai. Plazaren erdian XVIII. mendean estilo neoklasikoan eraikitako iturri bat dago, Paret izena duena, diseinatu zuen Luis Paret y Alcázarren omenez. Bilboko Aste Nagusian euskal kulturarekin loturiko ekitaldiak ospatzen dira Done Jakue plazan, bertso-saioak nagusiki.

## Iruditegia

* Done Jakue plazako Paret iturria.
* Plazako eraikinak.
* Plazako eraikinak.
* Plazako eraikina.

## Erreferentziak

* ↑ Plaza de Santiago(Gaztelaniaz)
* ↑ Fuente de Paret(Gaztelaniaz)
* ↑ Bilboko Donejakue plaza bertsodromo bilakatu da Bilboko jaietan

## Kanpo estekak

* Datuak: Q21831228
* Multimedia: Plaza Santiago, Bilbao / Q21831228
# Done Jakueren Ordena

Done Jakueren Ordena (gaztelaniaz: Orden de Santiago) XII. mendean Leóngo Erresuman sortutako ordena militar eta erlijiosoa da. Done Jakueren omenez sortua, lehendabiziko helburua Done Jakue bidea egiten zuten erromesak babestea izan zen.
Alonso de Cárdenas maisu nagusia 1493an hil zenean, Errege-erregina Katolikoek Ordena bereganatu zuten eta 1523an Adrian VI.a aita santuak koroari betiko lotu zion. 1873an eta 1931n kendua, egun, Calatrava, Alcántara eta Montesako ordenekin batera elkarte zibil bat besterik ez da.

## Kanpo estekak

* Datuak: Q757097
* Multimedia: Order of Santiago / Q757097